钦定古今图书集成/明伦汇编/氏族典/第080卷 > 吴中
## 钦定古今图书集成/明伦汇编/氏族典/第080卷 > 吴中

按《浙江通志》：“中字孟庸，山阴人。举进士，拜监察御史。
性强记，一览不忘。成祖尝躬录囚，按簿阅实，中默唱
囚名，举成律，无一诖误。奉天殿灾，诏求直言，中上疏
极论时政阙失，无所讳忌。上怒甚，会坐他事，不先白
奏，论死。俄得赦。寻复为御史，出为山西左参政。车驾
北征，中总理馈饷，竟以瘁卒。”